
Republika Slovenija, Ministrstvo za notranje zadeve in  javno upravo, Tržaška cesta 21, Ljubljana, na podlagi 52. in 68. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18, 79/18 in 78/23-ZORR) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja


NAMERO ZA ODDAJO NEPREMIČNINE V BREZPLAČNO UPORABO PO METODI NEPOSREDNE POGODBE


1. Naziv in sedež organizatorja  
Republika Slovenija, Ministrstvo za notranje zadeve in javno upravo, Tržaška cesta 21, 1000 Ljubljana.

2. Predmet oddaje v brezplačno uporabo 
Del nepremičnine z ID znakom: del stavbe 2524-1300-17, ki v naravi predstavlja poslovne prostore v izmeri 28,5 m2, v stavbi na naslovu Gregorčičeva cesta 2, Ilirska Bistrica.

Prostor je primeren za izvajanje dejavnosti javnih služb.

3. Pogoji za oddajo v brezplačno uporabo
Skladno z določbo prvega odstavka 68.člena ZSPDSLS-1 se lahko nepremično premoženje države, ki ga začasno ne potrebuje noben upravljavec ali uporabnik, da v brezplačno uporabo z neposredno pogodbo:
· osebam javnega prava za opravljanje javnih nalog,
· nevladnim organizacijam, ki jim je podeljen status delovanja v javnem interesu, za opravljanje tistih dejavnosti, za katere jim je podeljen status,
· socialnemu podjetju ali nepridobitni pravni osebi, kot je opredeljena v zakonu, ki ureja socialno podjetništvo, ki namerava poslovati kot socialno podjetje in bo začela postopek registracije v skladu z zakonom, ki ureja socialno podjetništvo (v nadaljnjem besedilu: nepridobitna pravna oseba), v obsegu, ki je potreben za opravljanje dejavnosti, za katero je ustanovljena, ali
· mednarodnim organizacijam, katerih članica je Republika Slovenija in imajo na njenem ozemlju svoj sedež, agencijo, oddelek, predstavništvo ali pisarno, za izvajanje njihovih nalog.

Upoštevajoč določbo 69. člena ZSPDSLS-1 se bo poslovni prostor oddal v brezplačno uporabo za obdobje 5 let.
 
Uporabnik, ki bo sklenil pogodbo o brezplačni uporabi nepremičnega premoženja, poravnava obratovalne stroške, stroške manjših vzdrževalnih del, stroške zavarovanja in druge stroške, za katere se bo dogovoril s pogodbo.


4. Pogoji in način oddaje ponudbe
Ponudniki pošljejo ponudbe oziroma ponudbe prinesejo osebno v zaprti pisemski ovojnici z navedbo »NP 4782-107/2020-3130 - NE ODPIRAJ« na naslov organizatorja: Ministrstvo za notranje zadeve in javno upravo, Tržaška cesta 21, Ljubljana.
Kot popolna ponudba se šteje tista, ki vsebuje:
1. izpolnjen, lastnoročno podpisan obrazec, ki je priloga 1 te objave
2. kopijo veljavnega uradnega identifikacijskega dokumenta. V kolikor ponudnik ne predloži kopije osebne izkaznice ali potne listine, je potrebno kopiji uradnega identifikacijskega dokumenta priložiti tudi potrdilo o državljanstvu ali izpisek iz matičnega registra - velja za fizične osebe in s.p.-je.
Šteje se, da je ponudba pravočasna, če na naslov organizatorja prispe najkasneje do 20. 10. 2026 do 15.00 ure. 1
Nepopolne, nepravočasne oziroma ponudbe, ki ne bodo izpolnjevale drugih pogojev iz te točke, bodo izločene iz postopka.

Odpiranje ponudb NE BO javno.

Poslovni prostor se predvidoma oddaja v brezplačno uporabo Kmetijsko gozdarski zbornici Slovenije, Kmetijsko gozdarskemu zavodu Nova Gorica. V kolikor bo prispelo več ponudb z izpolnjevanjem vseh pogojev za oddajo v brezplačno uporabo, bo Ministrstvo za notranje zadeve in javno upravo izvedlo dodatna pogajanja. Prednost pri izbiri bodo imeli ponudniki, ki bodo z vidika svoje dejavnosti, ob upoštevanju varnostne ocene in vplivanja na ugled državnega organa, najprimernejši.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

5. Obvestilo posameznikom po 13. členu Splošne uredbe o varstvu podatkov (GDPR)
Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za notranje zadeve in javno upravo je objavljeno na spletni strani: https://www.gov.si/teme/stvarno-premozenje-drzave/.

6. Dodatna pojasnila in ogled
Ogled poslovnih prostorov po dogovoru.
Kontaktna oseba za ogled: Jože Derganc, tel.: 01/478-8923, elektronski naslov: joze.derganc@gov.si.  
Ponudniki lahko postavijo vprašanja in zahteve za dodatna pojasnila glede izvedbe postopka Tanji Bašelj, tel: 01/478-1859, elektronski naslov: tanja.baselj@gov.si.
 
 7. Sklenitev pogodbe 
Pogodba bo sklenjena s tistim ponudnikom, ki bo izpolnjeval vse razpisne pogoje.

Pogodba mora biti z uspelim ponudnikom sklenjena v roku 15 dni po pozivu organizatorja za sklenitev pogodbe.

Vse morebitne stroške v zvezi s sklenitvijo pogodbe plača ponudnik.

Pogodba o oddaji v brezplačno uporabo se bo sklenila na način videno - najeto, zato morebitne reklamacije po sklenitvi pogodbe ne bodo upoštevane.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.



                                        po pooblastilu ministra za notranje zadeve in javno upravo
                                         št. 1004-113/2015/182 z dne 12. 6. 2026

                               Maja POGAČAR
                             generalna direktorica




Priloga:
· Priloga 1 – obrazec ponudbe
                          
                                                                                                 









































1 Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi: https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne    

